open-index/open-wikipedia-markdown huggingface dataset:
Collomeninae

* *[[Clettharina]]*
* *[[Collomena]]*
* *[[Gadirtha]]*
* *[[Iscadia]]*
* *[[Lamprothripa]]*
* *[[Motya]]*
* *[[Negritothripa]]*
* *[[Ochrothripa]]*
* *[[Ochthophora]]*
* *[[Phaeothripa]]*
* *[[Plotheia]]*
* *[[Ptisciana]]*
* *[[Timorodes]]*
* *[[Triorbis]]*

**Collomeninae** er en gruppe (underfamilie) av sommerfugler som tilhører familien båtspinnere (Nolidae). De rundt 75 artene lever i Sør-Amerika, Australia og Sørøst-Asia. De er middels kraftige til kraftige, hvite, grå eller brunlige sommerfugler som ligner på nattfly (Noctuidae). Plasseringen av noen av slektene i Nolidae er litt usikker.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Collomeninae – alle slektene utenom de to første lever i Sørøst-Asia sørøstover til Australia
************** Slekten *[[Collomena]]* Möschler, 1890 – 11 arter, Sør-Amerika
************** Slekten *[[Motya]]* Walker, 1859 – fire arter, Sør-Amerika
************** Slekten *[[Clettharina]]* Hampson, 1894 – to arter 
************** Slekten *[[Gadirtha]]* Walker, 1858 – tre arter
************** Slekten *[[Iscadia]]* Walker, 1857 – ca. 30 arter
************** Slekten *[[Lamprothripa]]* Hampson, 1912 – to arter
************** Slekten *[[Negritothripa]]* Inoue, 1970 – fem arter
************** Slekten *[[Ochrothripa]]* Hampson, 1912 – to arter, Australia
************** Slekten *[[Ochthophora]]* Turner, 1902 – to arter
************** *[[Phaeothripa morena]]* (Swinhoe, 1901)
************** Slekten *[[Plotheia]]* Walker, 1858  – ni arter
************** *[[Ptisciana seminivea]]* Walker, 1865 
************** *[[Timorodes blepharias]]* Meyrick, 1902
************** Slekten *[[Triorbis]]* Hampson, 1894  – to arter

## Kilder
* *Moths of Borneo*: http://www.mothsofborneo.com/part-18/collomeninae/collomeninae.php
* *Moths of Borneo*, bilder av noen av artene: http://www.mothsofborneo.com/part-18/collomeninae/gallery.php
* Markku Savela's sommerfuglsider. [ftp://ftp.funet.fi/pub/sci/bio/life/insecta/lepidoptera/ditrysia/noctuoidea/nolidae/collomeninae/index.html]

## Eksterne lenker
*
Daihatsu Rocky

**Daihatsu Rocky** var en terrengbil fra den japanske bilprodusenten Daihatsu, produsert fra 1984 til 2002. Rocky ble solgt under navnet **Daihatsu Rugger** i USA og **Daihatsu Fourtrak** i Storbritannia.

## Første generasjon (1984–1993)

Første generasjon var i salg fra 1984 til 1993, og erstattet Daihatsu Taft. Modellen var tilgjengelig med kort akselavstand og avtagbart tak, eller med lang akselavstand og metalltak. Den lange varianten, kalt Rocky Wagon, kunne frakte inntil åtte personer. Tre ulike motorer var tilgjengelig; en 2,0 liters bensinmotor med overliggende kamaksel, enkel forgasser og 88 hestekrefter, samt to ulike dieselmotorer, begge på 2,8 liter, enten med eller uten turbolader. Uten turbo leverte motoren 73 hestekrefter, mens det med turbo montert kunne hentes ut 88 hestekrefter. Firehjulstrekk var standard på alle modeller, og en mer luksuriøs variant av modellen ble solgt i Japan under navnet Toyota Blizzard.

## Andre generasjon (1993-2002)
Andre generasjon ble introdusert i 1993, og var tilgjengelig for eksport det påfølgende året. Bladfjærene fra den tidligere modellen var erstattet med uavhengig hjuloppheng på alle hjul, og mens bensinmotoren var økt til 2,2 liter og 91 hestekrefter forble dieselmotorene med sylindervolumet på 2,8 liter. Turbovarianten fikk ladeluftkjøler montert, og leverte dermed en effekt på 102 hestekrefter.

## Italiensk utgave
En italiensk variant, kalt **Bertone Freeclimber**, med mekaniske komponenter fra Daihatsu, en BMW 2,5 l turbodiesel eller en av to bensinmotorer (2,0 liter eller 2,7 liter), og et Bertone-designet karosseri, var tilgjengelig fra 1989 til 1992.
Lange flate ballær II

***Lange flate ballær II*** er en norsk filmkomedie fra 2008  regissert av Harald Zwart. Filmen er en oppfølger av *[[Lange flate ballær]]* fra 2006 og ble etterfulgt av *[[Lange flate ballær III]]* i 2022. I tillegg til de seks hovedrolleinnehaverne fra den første filmen medvirker også Don Johnson i rollen som amerikansk admiral.

## Handling
Da Norge trues av en katastrofe må de seks verkstedarbeiderne fra *Lange flate ballær* trå til igjen. De må inn til sin årlige repetisjonsøvelse i heimevernet, og møter et trusselbilde fullt av ødeleggelse og krig. De ender plutselig opp midt i en diger NATO-øvelse, der de møter en amerikansk admiral som trekker dem med seg inn i tidenes dekkoperasjon i Norge.

Filmen hadde et besøkstall på 293 057 da den gikk på norske kinoer.

## Skuespillere
* Jan Edgar Fjell som Edgar
* Frode Lie som Freddy
* Kai Helge Hansen som Kai
* Henrik Morken Nielsen som Helge
* Eirik Tobiassen som Karsten.
* Petter Jørgensen som Petter.
* Anders Fjell som Øyvind.
* Don Johnson som Admiral Burnett.
* Mona Solhaug som Anne
* Lisa Stokke som O'Connor.
* Evan James Andriopoulos som Secret Service-agent.
* Louise Bastviken som Langva
* Sturla Berg-Johansen som Major Horn
* Stine Bernitz som Laila.
* Steve Bridges som President George W. Bush.
* Tiley Chao som kinesisk nyhetsanker.

## Referanser


## Eksterne lenker
* 
* 
* Om ''Lange flate ballær II'' på Filmweb
Øksefisker

* *[[Carnegiella]]*
* *[[Gasteropelecus]]*
* *[[Thoracocharax]]*

**Øksefisker** er en gruppe karpelaksfisker som lever i Amerika. Flere av artene er populære i akvariehandelen. 
De holder seg stort sett i de øvre vannlagene, ofte rett under vannflaten.

Den mest åpenbare egenskapen til øksefiskene er det svært forstørrede brystet. I tillegg har de store brystfinner tilknyttet kraftige muskler. Dette gjør dem til den eneste gruppen fisk som er fysisk utstyrt til å fly (og ikke bare glidefly som flygefisker). Hvor mye denne mekanismen faktisk brukes er imidlertid ikke kjent. De er i stand til å hoppe ut av vannet og slå hurtig med brystfinnene. På denne måten kan de hoppe/«fly» noen få meter i en rett linje. De gjør også mindre hopp for å fange insekter.

Når de holdes i akvarium, bør de på grunn av denne tendensen til å forlate vannet, holdes under et tett dekkglass.

## Arter (utvalg)
* Dvergøksefisk (*Carnegiella schereri*)
* Marmorert øksefisk (*Carnegiella strigata*)
* Øksefisk (*Carnegiella marthae*)

## Eksterne lenker
* 
*
Charles Curran (BBC)

**Charles John Curran** (født 13. oktober 1921 i Dublin, død 9. januar 1980) var generaldirektør i BBC fra 1. april 1969 til 30. september 1977. Som generaldirektør i BBC var han også president i Den europeiske kringkastingsunionen i tre perioder.

Curran studerte historie ved Magdalene College ved University of Cambridge, og tjenestegjorde i den indiske hæren fra 1942-1945. I 1945 begynte han i BBC. Han sluttet etter en uoverensstemmelse for å bli redaktør for *Canadian Fishing News*, men vendte tilbake til BBC i 1951. Senere ble han bl.a. sekretær og direktør for ekstern kringkasting.

Etter sin periode som generaldirektør ble han administrerende direktør for nyhetsbyrået Visnews.

## Referanser
Yngve

**Yngve** er et mannsnavn med norrøn opprinnelse. Det var et annet navn på den norrøne guden Frøy. Navnet er mest utbredt i Sverige. En navnebærer er økonomen Yngve Slyngstad som ledet det norske oljefondet i over et tiår.

## Etymologi
*Yngve* er en nyere form av norrøne *Yngvi*, som var navnet på den norrøne guden Ing. Dette var et annet navn på guden Frøy.

## Utbredelse
*Yngve* brukes mest i Sverige og Norge, men er ikke blant de mest brukte navnene i noen av disse landene.

|}

## Kjente personer med navnet
Personene i listen er ordnet kronologisk etter fødselsår.
* Yngve Häckner (1891–1965), svensk jurist og politiker
* Yngve Hågensen (1938–2023), norsk fagforeningsleder og politiker
* Yngve Slettholm (f 1955), komponist, politiker, frelsesarmesoldat og administrerende direktør i Kopinor
* Yngve Slyngstad (født 1962), norsk økonom og tidligere leder for Statens pensjonsfond utland (Oljefondet)
* Yngve Hallén (født 1968), norsk idrettsleder og tidligere president i Norges Fotballforbund

## Referanser


## Eksterne lenker
*
Don Siegel

**Donald «Don» Siegel** (født 26. oktober 1912, død 20. april 1991) var en amerikansk filmregissør og filmprodusent. På rulleteksten til hans filmer sto navnet hans oppført både med Don Siegel og Donald Siegel.

## Biografi
Han ble født i Chicago og uteksaminert fra Jesus College i Cambridge og tok seg deretter jobb i Warner Brothers' filmbibliotek. Han ble etterhvert avdelingsleder i montasjeavdelingen, hvor han regisserte tusenvis av montasjeklipp. I 1945 vant to av hans kortfilmer *[[Hitler Lives?]]* og *[[A Star in the Night]]* Oscar, noe som virkelig satte fart på hans karriere som filmregissør.

Han regisserte hvilket som helst materiale som kom i hans vei. Blant annet regisserte han to episoder av *[[The Twilight Zone]]*, «The Self-Improvement of Salvadore Ross» og «Uncle Simon».  Han jobbet med Steve McQueen i *[[Seierens pris]]* og Lee Marvin i *[[Drapsmenn]]* (1964) før en serie filmer med Clint Eastwood som ble kritikerroste kommersielle suksesser. Disse inkluderer *[[Med alle midler (film, 1968)|Med alle midler]]* og *[[Dirty Harry]]*, den Budd Boetticher-skrevne westernfilmen *[[Sierra Torrida]]*, det kyniske borgerkrigs-melodramaet *[[The Beguiled]]* og fangeutbryterfilmen *[[Flukten fra Alcatraz]]*. Han har hatt en betydelig innflytelse på Eastwoods egen karriere som regissør, og Eastwoods film *[[Nådeløse menn]]* er dedisert til Siegel og Sergio Leone.

### Rolleopptredener
Han spilte en cameo-rolle som bartender i Eastwoods *[[Misty – mørkets melodi]]*. Etter selv å ha regissert den originale *[[Invasion of the Body Snatchers]]*, spilte han taxisjåfør i Philip Kaufmans versjon.

Fra 1948 til 1953 var han gift med skuespilleren Viveca Lindfors. De fikk sønnen Kristoffer Tabori sammen.

Siegel døde av kreft i Los Angeles i en alder av 78 år.

## Filmografi

* *The Verdict* (1946)
* *[[Når natten faller på]]* (1947)
* *[[Jakten gjennom Mexico]]* (1949)
* *[[Duell i Silver Creek]]* (1952)
* *[[Count the Hours]]* (1953)
* *[[China Venture]]* (1953)
* *[[Opprør i Blokk 11]]* (1954)
* *[[Private Hell 36]]* (1954)
* *[[The Blue and Gold]]* (1955)
* *[[Utrolige hendelser i Santa Mira]]* (1956)
* *[[Asfaltungdom]]* (1956)
* *[[Baby Face Nelson]]* (1957)
* *[[Under Spanias himmel]]* (1957)
* *[[Våpen til opprørerne]]* (1958)
* *[[The Lineup]]* (1958)
* *[[Med sang og spill]]* (1959)
* *[[Edge of Eternity]]* (1959)
* *[[Den flammende stjerne]]* (1960)
* *[[Seierens pris]]* (1962)
* *[[Drapsmenn]]* (1964)
* *[[Farlig dobbeltspill]]* (1964)
* *[[Stranger on the Run]]* (1967)
* *[[Med alle midler (film, 1968)|Med alle midler]]* (1968)
* *[[Farlig yrke (film)|Farlig yrke]]* (1968)
* *[[Sierra Torrida]]* (1970)
* *[[Korporal John "MCB"]]* (1971)
* *[[Dirty Harry]]* (1971)
* *[[Charley Varricks kupp de luxe]]* (1973)
* *[[For en neve diamanter]]* (1974)
* *[[The Shootist]]* (1976)
* *[[Telefon (film)|Telefon]]* (1977)
* *[[Flukten fra Alcatraz]]* (1979)
* *[[Kjeltringer, vi?]]* (1980)
* *[[Mord i leken]]* (1981)

## Referanser


## Eksterne lenker
* 
* Senses of Cinema: Great Directors Critical Database
* An Academy Salute to Don Siegel, With Curtis Hanson and Clint Eastwood
Botsbenk

En botsbenk er bønnestedet i et Frelsesarmelokale. På engelsk heter det "Mercy seat", av og til oversatt til norsk med "nådestol". Denne oversettelsen er imidlertid ikke vanlig i bruk i Frelsesarmeen.
Det var Frelsesarmeens grunnlegger William Booth som begynte å bruke botsbenken. Han hadde møtekampanjer og ønsket at folk skulle få komme med sine bønner på en spesiell måte. Han brukte mange forskjellige metoder, men mest vanlig ble etterhvert botsbenken. Etterhvert ble det bygget botsbenker i alle Frelsesarmeens lokaler og dette er idag et vanlig element i gudstjenesterommet.

I et typisk møte i Frelsesarmeen vil det etter bibeltalen bli invitert til at mennesker som føler seg spesielt berørt av bibeltalen kan komme frem og knele ned ved botsbenken. Så vil noen komme og be sammen med dette mennesket – om denne ønsker det.

Botsbenken blir også brukt under soldatinnvielser, vielser og andre seremonier som inneholder forbønn.
Synyster Gates

**Brian Elwin Haner Jr.** (født 1981), bedre kjent som **Synyster Gates**, er sologitaristen i Avenged Sevenfold.

Synyster Gates ble med i Avenged Sevenfold (A7X) på slutten av 2000, etter innspillingen av bandets første album, Sounding the Seventh Trumpet. Han var med i deres singel, Warmness on the Soul, og på etterfølgeren deres, med bare en sang, "To End The Rapture." Han spiller også piano for bandet i sanger som "Beast And The Harlot" og "Sidewinder" . Hans far, Brian Haner sr. er også musiker og er ofte kalt Avenged Sevenfold's offisielle akustisk guitar spiller for hans opptreden i deres album, der han spiller akustisk gitar i sangen "Sidewinder".

Synyster gikk på Ocean View High School i Huntington Beach, California som ungdom, og the Musicians Institute i Hollywood som del av GIT programmet, og studerte jazzgitar. Django Reinhardt, Adam Aparicio og Roddy har inspirert hans musikk. Synyster har vunnet utallige priser, inklusive *Young Shredder of the Year* under Metal Hammer awards i 2006 og *Guitarist of the Year* i Total Guitar Magazine samme året.

I DVD-en "All Excess," forklares det hvordan han kom på sitt artistnavn, der Synyster mente at hans navn skrev seg fra en fylletur i parken med The Rev. Hans eksakte ord var, "I am Synyster Gates, and I am awesome".

Synyster var også medlem av side-prosjektet Pinkly Smooth, et side project med The Rev (Avenged Sevenfold's trommeslager).

Nå for tiden er Synyster Gates i et forhold med Michelle DiBenedetto, tvillingsøsteren til Valary DiBenedetto som er forlovet med Avenged Sevenfold's vokalist M.Shadows. Synyster Gates sa i et intervju med Kerrang; "I've been with my girlfriend for three years now. She's the twin sister of Matt's girlfriend. We'd all be hanging out, we'd talk about her bad boy stories and my bad girl stories, and then one day I realised that this girl was my best friend. And I decided that I wasn't going to do any more fucking aroung because this girl is fucking rad." 

## Eksterne lenker
* 
* 
*
Ingve

**Ingve** er et mannsnavn med opprinnelse i norrøne *ing*, og germanske *ingwaz*, «forfar». *Yngvi* var en norrøn form av navnet.

## Utbredelse
*Ingve* brukes mest Norge, men er ikke blant de mest brukte navnene i landet.

Tabellen nedenfor gir en detaljert oversikt over populariteten til fornavnet Ingve i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Ingve Iversen (f 1972), norsk politiker, formann i Norges Kommunistiske Parti 1991–1993

## Referanser


## Eksterne lenker
*
Frelsesarmeens skjold

**Frelsesarmeens skjold** er den offisielle logoen til Frelsesarmeen.

Historien til det røde skjoldet går tilbake til 1896, men det var først under første verdenskrig at det kom i vanlig bruk. Den er første gang omtalt i Frelsesarmé-magasinet *All the World* i juni 1917 med ordene «Skjoldet forteller om en åndelig kamp som varer så lenge som livet selv, og om at Gud gjennom Jesus er et skjold som frelser og bevarer oss gjennom alt.»

I løpet av de siste årene har skjoldet blitt etablert som Frelsesarmeens grafiske ansikt utad i stadig flere land. I Norge, Island og Færøyene ble det Frelsesarmeens offisielle logo i 1997.
Frelsesarmeens flagg

Det første flagget ble presentert av Catherine Booth i Coventry i 1878. Hun forklarte at den blodrøde fargen sto for Jesu blod som kjøpte oss fri; at det blå var Guds utvalgte symbol på renhet; og at solen representerer lys, varme og menneskenes liv. Mottoet «Blod og ild» («Blood and Fire») peker på Lammets blod og Den hellige ånds ild.

Fire år senere ble solen endret til en stjerne, antakelig på oppfordring fra svigersønnen Frederick Booth-Tucker som arbeidet i India hvor solen var et viktig ikke-kristent symbol.

Idag brukes flagget mest i forbindelse med seremonier slik som barnevelsignelse, soldatinnvielse og begravelse. Frelsesarmeen bryter også vanlige flaggskikker ved at deres flagg ikke skal tas ned om natten. "Frelsesfanen vaier". Det blir sagt at Frelsesfanen er det eneste flagget som vaier rundt hele kloden.

I ett hvert frelsesarmeelokale skal det være ett flagg. I de steder der Frelsesarmeen ikke har egne lokaler og må leie eller ha møte ute, så er flagget alltid tilstede for å symbolisere at nå er det Frelsesarmeen som har møte.

Frelsesarmeens flagg er ikke den offisielle logoen det er det skjoldet som er.
Svanhild

**Svanhild** er et kvinnenavn med norrøn opprinnelse. Navneleddene betyr «svane» og «kamp». Navnet er vanlig på Island i formen *Svanhildur*. Formen *Svanhild* er brukt i Norge og på Færøyene, men i mindre grad. En navnebærer er Svanhild i norrøn mytologi, datter av Sigurd Fåvnesbane. Hennes tragiske skjebne der hun blir trampet ihjel av hester er omtalt i Den eldre Edda og Volsungesaga, og hun har inspirert senere litterære verk.

## Etymologi
*Svanhild* har opphav i de norrøne ordene *svanr*, «svane», og *hildr*, «kamp». *Svanhildr* var den norrøne formen av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Svanhild, kvinne omtalt i Den eldre Edda og Volsungesaga, datter av Sigurd Fåvnesbane
* Svanhild Øysteinsdatter (Svanhildi Eysteinsdóttir) (f. ca. 850), en av Harald Hårfagres koner
* Svanhild Aabø (født 1959), norsk sivilbibliotekar

## Annen bruk av navnet
* Svanhild, fiktiv karakter i Henrik Ibsens skuespill Kjærlighetens komedie (1862)

## Referanser


## Eksterne lenker
*
Avioniker

En **avioniker** er en person som arbeider med luftfartselektronikk, avionikk.

Avionikerens arbeidsoppgaver består i å planlegge, gjennomføre, vurdere og dokumentere service, vedlikehold og testing av elektriske, elektroniske og digitale komponenter utmontert av luftfartøyet, og elektriske og elektroniske systemer i luftfartøyet.

## Utdanning
En avioniker er utdannet innen flyelektronikk med fagbrev som dokumentasjon. Dette er et fem-årig løp, hvor tre år er i den videregående skole og to er i lære. Utdanningsprogrammet er: Videregående trinn 1 Elektrofag eller Teknologi og industrifag, VG2 Flyfag og VG3 Avionikerfaget. Etter disse tre årene er det to år i lære, enten i et sivilt flyselskap eller i Forsvaret. I løpet av læretiden taes fagprøven, som gjerne er delt opp i flere perioder. Ved bestått fagprøve får eleven et avioniker-fagbrev. Arbeidsoppgavene til en avioniker er reparasjon, inspeksjon, modifikasjon samt feilsøking, direkte på et luftfartøy, eller i spesialverksteder.

## Internasjonal godkjent utdannelse
For å opprettholde og ivareta flysikkerheten i Europa, har EU etablert et eget organ, EASA. Norge ble medlem av EASA, *European Aviation Safety Agency*, den 1. juni 2005. I Norge finnes det tre godkjente EASA-skoler innen avionikk. Dette innebærer at de tilfredsstiller EASA sine Part147 og Part66 krav.

Parallelt med fagbrevutdannelsen, tilbyr de tre EASA-godkjente Part-147-skolene en internasjonal godkjent utdannelse. Godkjennelsen er gitt av Luftfartstilsynet og innebærer en grundig gjennomgang av skolen og kvalitetssikring av denne.

Alle eksamener er av flervalgstypen, der et av tre alternativer er rett. Antall spørsmål til eksamen varierer fra 20 til 130, alt etter hvilket fag det er. I tillegg har tre fag en essay-oppgave til eksamen.

## Flytekniker B2
Mange avionikere vil i løpet av karrieren sin bli videreutdannet til flytekniker. Det er som regel arbeidsgiver som avgjør hvem som er egnet til å bli flytekniker, ut ifra personlig egnethet, men det stilles også noen formelle krav fra Luftfartstilsynet:

* Aktuelle kandidater må ha karakteren 75% = bestått, eller bedre på samtlige  Part66 eksamener fra videregående skole (i alt 12).
*Kandidaten må ha minst 2 års erfaring fra flyvedlikehold.
*Kandidaten må være fylt 21 år.

Etter å ha bestått typekursets eksamener og gjennomført jobbtrening, vil den aktuelle kandidaten være autorisert flytekniker B2 i henhold til det europeiske luftfartsorganet EASA.

Dette medfører at man får CRS (*Certificate of Release To Service* ) for aktuell flytype. Det er med denne autorisasjonen man signerer i luftfartøyets loggbok når en jobb er utført, og erklærer luftfartøyet for flygedyktig.

Autorisasjonen gir også rett til å godkjenne og signere en avionikers arbeid. Den som har bestått typekurs, og innehar CRS på en Boeing 737, vil ikke være flytekniker på for eksempel en Boeing 757. Det kreves typekurs for hver flytype.

## Referanser


## Eksterne lenker
* Bodø VGS
* Bardufoss VGS
* Skedsmo VGS 
* Sola VGS
* LSK Kjevik
* NHO-hjemmeside for flyfag
* EASA
* Utdanningsdirektoratet
* Vilbli.no
* Yrkesbeskrivelse av flymekaniker, utdanning.no
* Norsk Flytekniker Orginisasjon
Norske kirkeakademier

**Norske kirkeakademier** (**NKA**) ble etablert i 1956. Ordet akademi knytter an til en europeisk bevegelse. NKA består av 90 akademier i mange lokalsamfunn over hele landet. Akademiene er organisert og arbeider på ulike måter. De samarbeider med lokale organisasjoner og grupper. Sentralleddet består av et årsmøte, sentralstyre og sekretariatet. Generalsekretær siden 2012 er Kristin Gunleiksrud Raaum. Dette fungerer som en stemme for hele bevegelsen, samarbeider med aktuelle institusjoner og iverksetter prosjekter og konferanser. NKA har etter oppdrag utformet kulturmelding for Den norske kirke – *Kunsten å være kirke*.

NKA deler årlig ut Brobyggerprisen til personer og organisasjoner som på særlig vis har gjort en innsats for å etablere kontakt mellom miljøer og grupper i samfunnet som vanligvis har liten forbindelse med hverandre.

## Referanser
Rabba

**Rabba** (av *rabbe*) er et område på Nordsiden i Hønefoss i Ringerike kommune som strekker seg langs et høydedrag fra Rundtom til Begna bru og Roa–Hønefosslinjen, langs østsiden av Begnaelva ovenfor Hønefossen. Området nærmest elva kalles øverst Mollvall og nederst Mossejordet og Hengsle. På østsiden av høydedraget ligger Haldenjordet (som ikke regnes med til Rabba) øverst og Storløkka (som regnes med) nederst, skilt av et høydedrag som kalles Lageshallen. Området tilhørte opprinnelig tidligere Norderhov kommune.

Rabba preges mest av villabebyggelse, men har noe blokkbebyggelse i Hengsleområdet, og ligger i gåavstand til sentrum av Hønefoss. Barn i området sogner til Ullerål skole på barnetrinnet og Hov ungdomsskole på ungdomsskoletrinnet.

## Se også
* Nordsiden
Frelsesarmeens krone

The Salvation Army Crest er den internasjonale betegnelsen på våpenskjoldet som man i Norge gjerne kaller kronen. Den ble opprinnelig designet av kaptein William Ebdon i 1878.

Frelsesarmeens krone symboliserer hovedpunktene i Frelsesarmeens lære:

*den runde figuren – sola – står for Den hellige ånds lys og ild 
*korset i sentrum viser til Jesu kors 
*bokstaven F står for «Frelse» 
*sverdene representerer frelseskrigen 
*de syv kulene representerer evangeliets syv sannheter 
*kronen minner om herlighetens krone som Gud vil gi til alle som holder ut til slutt 
*Evangeliets syv sannheter:

#Det finnes en Gud som er hellig og allmektig 
#Synden er brudd mot Gud og mennesker 
#Syndens straff er rettferdig og evig 
#Jesus Kristus har gitt oss frelse gjennom døden på korset 
#Frelse tilbys alle mennesker 
#Alle kristne har ansvar for å spre evangeliet 
#Alle som holder ut i tro får en herlig belønning 

Frelsesarmeens krone var sammen med skjoldet begge symboler som ble brukt i Frelsesarmeens grafiske kommunikasjon. Siden 1997 har sistnevnte vært den offisielle logoen .
Randulf

**Randulf** er et mannsnavn med opprinnelse i de norrøne ordene *rọnd*, «rand», og *ulfr*, «ulv». De norrøne formene av navnet var *Randolfr* og *Rǫndolfr*.

## Utbredelse
Formen *Randall* var vanlig i England i middelalderen.

*Randy* var et populært navn i USA i 1950- og 1960-årene.

*Randulf* hadde fram til 2014 norsk navnedag 12. februar.

|}

## Kjente personer med navnet
Personene i listen er ordnet kronologisk etter fødselsår.
* William Randolph Hearst (1863–1951), amerikansk mediemagnat og politiker
* Randolph Scott (1898–1987), amerikansk skuespiller
* Johan Randulf Petter Giertsen (f 1957), norsk jusprofessor
* Randolf Walderhaug (f 1958), skuespiller

## Referanser


## Eksterne lenker
*
Svanaug

**Svanaug** er en variant av kvinnenavnet *[[Svanlaug]]*, som har opphav i de norrøne ordene *svanr*, «svane», og *laugr*, «lovnad».

## Utbredelse
*Svanaug* hadde fram til 2014 norsk navnedag 13. februar.

*Svanaug* er i dag et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
* Svanaug Fjær (f 1961), norsk samfunnsforsker
* Anne Svanaug Haugan, norsk musiker

## Referanser


## Eksterne lenker
*
Holttangen

**Holttangen** ble først kalt **Gullatangen**, trolig etter tømmeroppkjøper *Engebret Larsen Gulla* og sønnen *Ole Engebretsen Gulla* som virket her på 1700-tallet, er et villaområde på Nordsiden i Hønefoss. 

Holttangen ligger på vestsiden av Randselva og dannes av en meander i elva, et lite stykke oppstrøms der den renner sammen med Begna og danner Storelva. En ny meander rett nedenfor danner Vesterntangen, på motsatt side av elva.

Gullagata er den sentrale gata på Holttangen, som tok over som stedsnavn etter at Gullatangen (som det opprinnelig ble kalt) ble lagt inn under den nye bykommunen Hønefoss fra 1852. Området preges av eldre villahusbebyggelse. Gullagata ble tegnet inn på byens opprinnelig byplan fra 1856. På Buskerud amts kart fra 1880 og N. S. Krums kart fra 1888 finner man kun Gullagata og tverrgaten Holtgata, men på Krums plankart fra 1899 er det tegnet inn flere tverrgater der, selv om ikke alle gatenavnene ble en realitet.

Ytterst på Holttangen, som ligger i gangavstand fra Hønefoss sentrum, finnes et mindre friluftsareal med en bra badeplass. Barn fra området tilhørte Hønefoss skole på barnetrinnet og Hov ungdomsskole på ungdomstrinnet, til tross for at tangen ligger innenfor den opprinnelige bygrensen (skillet gikk i Grensegata). Hønefoss skole ble imidlertid nedlagt 1. august 2020, så barna sogner nå til Ullerål skole på barnetrinnet. Valgteknisk tilhører Holttangen Ullerål krets.

Den primære ferdselsåra over tangen er Gullagata. Den ble tegnet inn på byens første reguleringsplan i 1856. I Buskerud amts kart fra 1880 var både denne og tverrgaten Holtgata de to eneste gatene i dette området av byen.


Buskerud amt nr 38- Kart over Hönefos, 1880.jpg|Buskerud amts kart fra 1880
Kart over Hønefos (1888).jpg|N. S. Krums kart fra 1888
Buskerud amt nr 29- Kart over Hønefoss, 1899.jpg|N. S. Krums kart fra 1899


## Gater på Holttangen
* Gullagata
* Kreftings gate
* Paludans gate
* Holtgata
* Gøtzsches gate
* Jørgen Thons vei

## Se også
* Vesterntangen
* Schjongstangen
* Gater i Hønefoss

## Litteratur
* 
* 

## Referanser
Andreapol

**Andreapol** (russisk: Андреа́поль) er en by i Tver oblast i Russland. Den ligger i Valdajhøydene, ved elva Vestre Dvinas øvre løp, 220&nbsp;km vest for Tver.

## Historie
Landsbyen Dubna like ved Andreapol ble først nevnt i krøniker i 1489. Byen selv går tilbake til 1907, da en jernbanelinje ble bygget til området, og en jernbanestasjon åpnet. Under andre verdenskrig ble distriktet og stasjonen okkupert av tyske styrker (høsten 1941 — vinteren 1942). Andreapol fikk innvilget bystatus i 1967.

## Demografi
Befolkningsutvikling:
:

## Økonomi og næringsliv
Andreapol ligger i et område med mye skog. Tømmerindustrien er følgelig dominerende i byen, med blant annet et stort sagbruk. Byen har også en betydelig jordbruksrettet virksomhet, samt produksjon av porselen.

Tre kilometer øst for byen ligger Andreapol flybase, en viktig jagerflybase for forsvaret av Moskva.

## Referanser


## Eksterne lenker
*
Charles Fernley Fawcett

**Charles Fernley Fawcett** (født 2. desember 1915 i Waleska i Georgia, død 3. februar 2008 i London i England) var en amerikansk bryter, motstandsmann, flyver, filmskuespiller og medstifter av International Medical Corps.

## Liv og virke
### Bakgrunn
Charles Fawcett ble født i Georgia, men vokste opp i Greenville i Sør-Carolina. Han hadde to søstre og en bror.  Moren døde da han var fem år gammel, og faren to år etter.

Etter *[[high school]]* dro Fawcett til Washington og brøt som levebrød. I 1937 bordet han et skip i Montréal på vei til Frankrike, hvor han jobbet som kunstmodell og bryter.

### Andre verdenskrig
Etter utbruddet av andre verdenskrig forsøkte Fawcett å få tjeneste i amerikansk etterretning, men ble avvist. Han jobbet så med det franske ambulansekorpset en kort tid, og var på vei til Nord-Afrika for å slå seg sammen med de frie franske styrker, da han hørte om Varian Fry, som senere kom til å redde over 2&nbsp;000 jøder fra Vichy-Frankrike ved hjelp av en håndfull mennesker, blant dem Fawcett.  Blant de mest kjente personene de reddet var Franz Werfel, Marc Chagall, Heinrich Mann og Hannah Arendt.

Gjennom en rekke papirekteskap hjalp Fawcett et antall jødiske jenter å slippe unna nazistene.  Til slutt måtte han flykte fra Frankrike på kort varsel etter at han hadde fått et tips om at Gestapo var på vei for å arrestere ham.  Etter han forlot Frankrike var han en periode med i britiske Royal Air Force under luftslaget om Storbritannia, og slåss senere med den franske Fremmedlegionen.

### Etterkrigstiden
Etter krigen kombinerte Fawcett en filmkarriere med å smugle flyktninger ut av konfliktområder, organisere hjelpepersonell for jordskjelvrammede områder, han kjempet i flere kriger og var med og stiftet International Medical Corps.

Fawcett døde 3. februar 2008 i London.

## Referanser


## Eksterne lenker
* 
* Charles Fawcett (engelsk)
Ryszard Warsinski

**Ryszard (Richard) Warsinski** (født 7. mai 1937 i Gdynia, død  21. desember 1996) var en polsk-norsk billedkunstner (maler, grafiker, tegner) som var påvirket av sentraleuropeisk surrealisme.

Han studerte ved det lokale kunstgymnasiet i Gdynia (1952–57) og kunstakademiet i Warszawa under Artur Nacht  (1958–64), hvorpå han bosatte seg i Norge. Han var magister i kunsthistorie. Han giftet seg med billedkunstneren Brit Fuglevaag i 1964. Datteren deres er Maria Fuglevaag Warsinski.

Hans surrealistiske og ofte ikon-orienterte figurative stil brøt med den tids herskende abstrakt kunst.  Warsinski mottok Statens arbeidsstipend (1975) og foretok studiereiser til Paris (1967, 1976–77). 

Av utstillinger kan nevnes Kunstnerforbundet (1965), Galleri Haaken (1975), Kunstnernes Hus (1978), Galleri Asur (1998),
Galleri F 15 (2001) og Henie-Onstad Kunstsenter (posthumt 2003). Hans verk er innkjøpt av Nasjonalgalleriet, Museet for Samtidskunst, Riksgalleriet, Norsk kulturråd, Universitetet i Oslo, Oslo kommunes kunstsamlinger, Astrup Fearnley Museet og Kunst på Arbeidsplassen.

Den første av Ryszard Warsinskis tre elever var Jon Larsen, fra og med 1977.

## Referanser
Iain Dowie

**Iain Dowie** (født 9. januar 1965 i Hertford, Hertfordshire i England) er en engelsk fotballtrener og tidligere fotballspiller. I sin karriere spilte han 59 kamper og laget 12 mål for . 

## Karriere
Iain Dowie var trener for Crystal Palace FC fra 2003 og 2006 og klarte da nesten å holde klubben i Premier League. Han fikk samme tidspunkt en pris for månedens manager. I 2006 fikk han jobben som trener for Charlton FC, men fikk sparken allerede i november etter en elendig sesongstart. I 2007 signerte han som manager for Coventry FC, men fikk 11. november 2007, sparken i klubben. 17. mars 2010 tok han over Hull City etter at Phil Brown fikk sparken.

## Referanser


## Eksterne lenker
*
Bezjetsk

**Bezjetsk** (russisk: Бежецк) er en by i Tver oblast i Russland. Den ligger ved elva Mologa, 120&nbsp;km nordøst for Tver. 

Bezjetsk ble først nevnt på 1100-tallet som *Bezjitsji*, og den lå da under Novgorod. Tidlig på 1400-tallet ble distriktet Bezjetskij Verkh annektert av Storfyrstedømmet Moskva. 

Syv kilometer sørvest for byen ligger den store flybasen Dorokhovo.

## Demografi
Befolkningsutvikling:
:

## Referanser


## Eksterne lenker
*
Anekstad

**Anekstad (Annexstad)** er en gard i Nordlia i Østre Toten (gnr. 125). Sia 1840 har også nabogarden Åsmundrud vært brukt under Anekstad. Med Åsmundrud er eiendommen på ca. 715 mål, hvorav rundt 250 er dyrka. 

Nettopp størrelsen på garden ble grunnlaget for en langvarig strid som til slutt havna i Høyesterett. Offiseren og politikeren Alf Mjøen fra Gjøvik hadde i 1901 kjøpt Anekstad, men alt år etter solgte han den til hanskefabrikant Wilhelm Hallén fra Kristiania. Mens det under salget ble hevda at Anekstad var på ca. 1200-1300 mål, kom det under oppmåling fram at eiendommen bare var vel halvparten så stor. Etter å ha tapt i både under- og overretten vant Mjøen saken, blant annet fordi Hallén ikke skulle leve av garden, men bruke den til feriested. 

Hallén beholdt Anekstad sjøl om han tapte i Høyesterett, og han ble en velkjent skikkelse i Nordlia. I mellomkrigsåra arrangerte han juletrefester for barna i nabolaget, og mange kvinner ble sysselsatt med å sy hansker. I dag er det et av Halléns oldebarn som bruker Anekstad. I tillegg til korn- og tømmerproduksjon driver han med gardsturisme og utleie av selskapslokaler. På Anekstad kan de besøkende blant annet studere Wilhelm Halléns vesle folkemuseum, ei samling bondehus som ble flytta dit på 1900-tallet. 

Ifølge Rygh kan gardsnavnet opprinnelig ha lydt *Arngeirsstaðir*, av mannsnavnet
*Arngeirr*, som var vanlig på Island alt i landnåmstida, men som det er usikre belegg for i Norge.   

## Eksterne lenker
Norske Gaardnavne
Bologoje

**Bologoje** (russisk: Болого́е) er en by og et jernbaneknutepunkt i Tver oblast i Russland. Den ligger 160&nbsp;km nordvest for Tver. 

Bologojes grunnleggelse regnes til 1495, da byen første gang nevnes i historiske dokumenter. Navnet «Bologoye» har sin opprinnelse fra Bologojesjøen like ved byen. I 1851 ble Bologoje en stasjon på jernbanen Moskva-St. Petersburg. Noe senere på 1800-tallet ble jernbanen Rybinsk &ndash; Pskov &ndash; Vindava lagt gjennom Bologoje, som dermed ble et viktig jernbaneknutepunkt. Jernbanerelaterte industrier har bidratt betydelig til byens vekst siden da. Bologoje fikk offisiell bystatus i 1926.

## Demografi
Befolkningsutvikling:
:

## Referanser


## Eksterne lenker
*
Drakes ligning

**Drakes ligning** ble fremsatt i 1961 av den amerikanske astronomen og kosmologen Frank D. Drake. Ligningen beregner ut fra en rekke nøkkelfaktorer, hvor mange observerbare sivilisasjoner det finnes i en galakse.

## Ligningen

:N = R^{\ast} \times f_p \times n_e \times f_{\ell} \times f_i \times f_c \times L \,\!
(N) Er nummeret for sivilisasjoner i verdensrommet som vi kan kommunisere med.
(R) Er hastigheten, hvormed nye stjerner dannes i galaksen.
(fp) Andelen dannede stjerner, som har et planetsystem rundt seg.
(ne) Gjennomsnitts antallet planeter pr stjerne som kan inneholde liv.
(fl) Andelen planeter hvor det faktisk utvikles liv.
(fi) Andelen planeter med livsformer, som kan regnes som intelligente.
(fc) Andelen planeter med intelligente livsformer, som kan kommunisere interstellart (Fra et solsystem til et annet).
(L) Er lengden på tidsvinduet hvor en sivilisasjon har evne til å sende ut slike signaler.

## Kilder
*Esko Valtaoja, Åbo universitet, webb. Publisert i F&F 4/02 side 31.
Miles Millar

**Miles Millar** (født 1967) er en britisk-australsk film- og TV-produsent.  Hans er mest kjent for å ha skapt TV-serien *[[Smallville]]* sammen med Alfred Gough. Millar har også vært manusforfatter på en rekke filmer, blant annet var han med på å forfatte manusene til Spider-Man 2 og . Sammen med Alfred Gough grunnla Millar også duoens selskap, Millar-Gough Ink. Han produserte også Hannah Montana: The Movie, basert på Disney Channel-serien med Miley Cyrus i hovedrollen, som var den første filmen for duoens Walt Disney-baserte produksjonsselskap.

## Referanser


## Eksterne lenker
*
Lagtingsvalget på Færøyene 1940

**[[Lagtinget (Færøyene)|Lagting]]svalget på [[Færøyene]] 1940** ble avholdt 30. januar 1940.

Fólkaflokkurin stilte til valg for første gang.

## Resultater

## Eksterne lenker
* Hagstova Føroya — Íbúgvaviðurskifti og val (Færøysk statistikk)
Jardar

**Jardar** er et norsk mannsnavn med norrøn opprinnelse. Den norrøne formen av navnet var *Jarðarr*, og var dannet av norrøne *jörð*, «jord», og sluttleddet *-ar* som kan komme av ett av de urnordiske ordene **haria<small>R</small>*, «kriger», eller **waria<small>R</small>*, «forsvarer».

## Utbredelse
*Jardar* er sjeldent navn i Norge og svært lite brukt i andre land.

Tabellen nedenfor gir en detaljert oversikt over populariteten til fornavnet Jardar i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Jardar Jensen (f 1957), norsk politiker og tidligere ordfører i Evenes kommune

## Annen bruk av navnet
* Jardar IL, et idrettslag i Bærum

## Se også
* Yara International

## Referanser


## Eksterne lenker
*
The Meters

**The Meters** var et funk-band fra New Orleans. De blir sett på som et av de viktigste bandene innen sjangeren funk. Bandet besto av organisten Art Neville, trommeslagerer Joseph "Zigaboo" Modeliste, bassisten George Porter Jr. og gitaristen Leo Nocentelli.

Bandet ble dannet i 1965 og karrieren var på sitt høyeste i de tidligere årene. Blant sangene var «Cissy Strut» fra debutalbumet *The Meters* den største hiten.

## Plateutgivelser
**[[The Meters (album)|The Meters]]* (1969)
**[[Look-Ka Py Py]]* (1970)
**[[Struttin']]* (1970)
**[[Cabbage Alley]]* (1972)
**[[Rejuvenation (album)|Rejuvenation]]* (1974)
**[[Fire On The Bayou]]* (1975)
**[[The Best of The Meters]]* (1975)
**[[Trick Bag]]* (1976)
**[[New Directions (album)|New Directions]]* (1977)
**[[Uptown Rulers: The Meters live on the Queen Mary]]*  (1992)
**[[Funkify Your Life: The Meters Anthology]]* (1995)
**[[Kickback (album)|Kickback]]* (2001)
**[[Fiyo at the Fillmore, Vol. 1]]* (2003)

## Eksterne lenker
* 
* 
*
Hjørdis

**Hjørdis** er et nordisk kvinnenavn med norrøn opprinnelse. Det er dannet av ledd som betyr «sverd» og «kvinne». Navnet er i dag vanlig på Færøyene, og formen *Hjördís* er vanlig på Island. En navnebærer er den svenske operasopranen Hjördis Schymberg (1909–2008).

## Etymologi
*Hjørdis* er dannet av de norrøne ordene *hjorr*, «sverd», og *dís*, «kvinne».

## Utbredelse
*Hjørdis* var et populært navn i Norge på begynnelsen av 1900-tallet. Navnet har senere vært mindre brukt.

*Hjørdis* er i dag mest brukt på Færøyene. Formen *Hjördís* er vanlig på Island.

|}

## Kjente personer med navnet
Personene i listen er ordnet kronologisk etter fødselsår.
* Hjördís, sagndronning i Den eldre Edda og Skaldskaparmål og mor til Sigurd Fåvnesbane.
* Hjördis Töpel (1904–1987), svensk svømmer og olympisk medaljevinner
* Hjördis Petterson (1908–1988), svensk skuespiller
* Hjördis Schymberg (1909–2008), svensk operasanger
* Hjördis Levin (født 1930), svensk historiker og forfatter
* Hjördis Nordin (født 1932), svensk turner og olympisk gullmedaljevinner
* Hjørdis Varmer (født 1936), dansk forfatter
* Hjørdis Høsøien (født 1945), norsk håndballspiller
* Hjördis Eythorsdottir (født 1962), islandsk-amerikansk bridgespiller
* Hjørdis Kurås, norsk kunstner

## Referanser


## Eksterne lenker
*
Mark Anthony Awere

**Mark Anthony Awere** (født 16. juli 1971) er en ghanesisk lengdehopper.

Han vant bronse under Afrikamesterskapet i friidrett i 1998 og under De afrikanske leker i 1999. Aware deltok også i OL 2000. Han har en personlig rekord på 8,04 meter, oppnådd i juni 1999 i Bad Langensalza.

## Referanser

## Eksterne lenker
*
Afridinae

* *[[Afrida charientisma]]*
* *[[Afrida ciliata]]*
* *[[Afrida melicerta]]*
* *[[Afrida minuta]]*
* *[[Afrida tortriciformis]]*
* *[[Afrida ydatodes]]*

**Afridinae** er en gruppe (underfamilie) av sommerfugler som tilhører familien båtspinnere (Nolidae). Gruppen, som bare omfatter slekten *[[Afrida]]*, ble navngitt i 1999. De seks *Afrida*-artene ble tidligere regnet til gruppen lavspinnere (Lithosiinae) i familien bjørnespinnere (Arctiidae). De er små, grålige sommerfugler som ligner på viklere (Tortricidae). Denne gruppen finnes bare i Amerika, fra det sørlige USA til Brasil.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Afridinae Kitching & Rawlings, 1999
************** Slekten *[[Afrida]]* Möschler, 1886
*************** *[[Afrida charientisma]]* Dyar, 1913
*************** *[[Afrida ciliata]]* Hampson, 1900
*************** *[[Afrida melicerta]]* (Druce, 1885)
*************** *[[Afrida minuta]]* (Druce, 1885)
*************** *[[Afrida tortriciformis]]* Möschler, 1886
*************** *[[Afrida ydatodes]]* Dyar, 1913

## Kilder

* Markku Savela's sommerfuglsider. [ftp://ftp.funet.fi/pub/sci/bio/life/insecta/lepidoptera/ditrysia/noctuoidea/arctiidae/lithosiinae/afrida/index.html]
## Eksterne lenker
*
Salem Zenia

**Salem Zenia** (født 1962) er en kabylsk poet og romanforfatter. Han lever for tiden i eksil i Barcelona, der han er skribent og journalist. Der har han bodd siden han ble nødt til å forlate hjemlandet Algerie etter økende uroligheter og forfølgelse. Zenia har i mange år arbeidet for å fremme berbisk litteratur og språk.

## Karriere

Salem Zenia har i flere år jobbet som journalist og har fulgt utviklingen i kampen for berbiske rettigheter. I 1998 startet han sitt eget tidsskrift, Racines/Iz'uran som er tospråklig, fransk/tamazigh. Hovedsaken er å fremme berbisk litteratur.

I 1993 ble den tospråklige diktsamlingen Les rêves de Ydir/Tirga n Ydir (Ydirs Drømmer) utgitt og i 1995 ble (L'alba) utgitt. Romanen er selvbiografisk og beskriver 80-tallet Cabilia.
Romanen Lyil d wefru (Mellom regimet og sverdet) ble utgitt i 2003. Den handler om en tragisk historie som utspiller seg i et Algerie ødelagt av en krig uten navn hvor ulike ideologier konfronteres.
Diktsamlingen Tifeswin/Primavere (Vår) er en hyllest til alle vårer som har erklært en era for frihet og kjærlighet og ble skrevet i de mørke årene, Farget røde av blod: 90-tallet og speiler en ulevd ungdom, voldelig og frustrert og deres forsøk på kjærlighet og frihet ble utgitt i 2004.

I 2005 mottok han en ærespris for sine samlede verker fra den Tamazighiske forening i Paris, et organ som forsvarer og promoterer det berbiske språk og kultur.

## Bibliografi

* *Les rêves de Ydir/Tirga n Yidir* (Ydirs drømmer), Tospråklig dikt 1993
* *Tafrara*, roman 1995
* *Lyil d wefru* (Mellom regimet og sverdet), roman 2003
* *Tifeswin/Primavere* (Vår), dikt 2004

## Eksterne lenker

* Informació gerenal del PEN català(på katalansk)
* Artículo de El País(på spansk)
Mark Dickel

**Mark Dickel** (født 21. desember, 1976 i Dunedin, New Zealand, er en basketballspiller som for øyeblikket spiller for Selcuk Universitetet i Tyrkia, samt det newzealandske landslaget.  I august 2006 testet Dickel positivt på cannabis og ble utestengt i 2 kamper. FIBA tilføyde 10 dager suspensjon til straffen. Som et resultat av dopingdommen mistet han kontrakten med Lokomotiv Rostov, og han signerte med den polske klubben Anwil Włocławek.

## Referanser


## Eksterne lenker
*
1. divisjon fotball for kvinner 1987

**1. divisjon 1987** var den første offisielle sesongen med en landsdekkende serie for kvinner. Ligaen bestod av 10 lag, den startet 2. mai 1987 og avsluttet 3. oktober 1987.

 var seriemester ved endt sesong,  og  rykket ned.

Hvis det stod uavgjort ved fulltid skulle kampen avgjøres på straffesparkkonkurranse, dette var den eneste sesongen hvor kamper som endte uavgjort ble avgjort på straffer.

## Tabell

Det ble gitt tre poeng for seier ved ordinær tid, to for seier etter straffesparkkonkurranse, og ett for tap etter straffesparkkonkurranse.

## Resultater

## Statistikk
### Toppskårere

## Notater

## Referanser
Kristin Berglund

**Anne Kristin Berglund Tilley**, kjent som **Kristin Berglund** (født 9. september 1953, død 13. august 2006) var en norsk bluesvokalist, gitarist og komponist. Hun var kjent fra en rekke innspillinger i eget navn.

Hun ble oppdaget av visemiljøets Finn Kalvik og Lillebjørn Nilsen, og tok del i visefestivalen i Haugesund (1971). Etter medvirkning på et par plater, platedebuterte hun med et visealbum der hun tonesatte tekster av Jan Schwarzott (1976). På 1980-tallet spilte hun meget med Knut Reiersrud og Carsten Loly, hun var i Four Roosters. For Rikskonsertene turnerte hun med tre oppsetninger *Kjerringrock*, *Kjærleik gjer klok* og *Bluesens tøffe damer* (1991–2005).
Hun mottok Notodden Bluesfestivals utmerkelse «Blues Award» (2000), og etablerte sitt eget **Kristin Berglund Band** (2000–).

## Utgivelser
* *[[I blåtimen]]* (1976)
* *[[Long Distance Love]]* (Talent, 1979).  Opptak i USA med verdenskjente musikere som  Dr. John, David Lindley, Jim Keltner, Ian Underwood og Toto-medlemmene Jeff Porcaro og David Hungate.
* *[[Nå må du snakke om det]]* (EP Talent, 1980)
* *[[When a Lan Moves a Mowan/It Aint Like That]]* (EP Desperado Records, 1981).  Med bergensmusikere fra Rust.
* *[[Rib Bone of My Own]]* (1999)
* *[[Where's the Soul Gonna Go]]* (Juke Joint studio, 2002)
* *[[Women Rocked the Cradle of the Blues]]* (2004)

### Andre låter
* 1995: «Ditt hemmelige skrin» (på *[[Lekekameratene – Kom ut og lek!]]*, CD mot barnearbeid, utgitt av LO sammen med PolyGram)

## Referanser


## Eksterne lenker
* 
*
Odd Erik Stende

**Odd Erik Stende** (født 1970) er en norsk tidligere politiker. Han var fra 2009 til 2015 assisterende partisekretær i Arbeiderpartiet. I 2015 ble Stende ansatt i en nyopprettet stilling som fagsjef for myndighetskontakt i Arbeidsgiverforeningen Spekter. Han er i dag viseadministrerende direktør i Spekter. 

Han ble i 1991 valgt inn i Østre Toten kommunestyre, der han satt én periode. I tidsrommet 1994–1996 var han også leder for Oppland AUF.     

I perioden 1995–1999 hadde Stende fast plass på fylkestinget i Oppland. Seinere har Stende vært fylkessekretær i Oppland AP, politisk rådgiver for Karl Eirik Schjøtt-Pedersen og leder for Arbeiderpartiets valgkamp (2005). Han var fra 2005 til 2009 sekretariatsleder for Arbeiderpartiets stortingsgruppe.

Stende er utdanna cand.mag. fra Høgskolen i Lillehammer med samfunnsfag i fagkretsen. Han er gift med Ragnhild Mathisen; paret er bosatt i Oslo. Odd Erik Stende er barnebarn av Nils Stende, som på 1970-årene satt i kommunestyret for Arbeiderpartiet i Østre Toten.

## Litteratur
* Skar, Tommy: *Ungdom for arbeid og fred. Historien om arbeiderungdom i Oppland ca. 1900–2006. AUF i Oppland 1978–2006*, Ås 2006.

## Referanser


## Eksterne lenker
*
North Greenwich undergrunnsstasjon

**North Greenwich** er en undergrunnsstasjon på Jubilee-linjen i London. Stasjonen ligger like ved O2-senteret, tidligere kjent som Millennium Dome. 

|}
## Eksterne lenker
* North Greenwich Underground Station Transport for London (Engelsk)
Part-147

**Part-147** er en EASA-godkjenning av organisasjoner som blant annet utdanner flyteknisk personell som flymekanikere og avionikere. I Norge blir en Part-147 godkjennelse foretatt av Luftfartstilsynet og det er i Norge per 2008 fire skoler som innehar denne godkjennelsen, samt Luftforsvarets skolesenter på Kjevik.

## Eksterne lenker
* EASA
* Bodø VGS 
* Skedsmo VGS 
* Sola VGS
* Bardufoss VGS
* Norsk Flytekniker Orginisasjon
* Flyteknisk befalsutdanning i Luftforsvaret
* Luftfartstilsynet